stanford-oval/wikipedia huggingface dataset:
ผจญภัยล่องป่ามหัศจรรย์

| ผจญภัยล่องป่ามหัศจรรย์ |
| --- | --- |
ใบปิดประชาสัมพันธ์
กำกับ: เจาเม โกเยต-เซร์รา
บทภาพยนตร์:   ไมเคิล กรีน  เกลนน์ ฟิคาร์รา  จอห์น รีควา 
เนื้อเรื่อง:   จอห์น นอร์วิลล์  จอช โกลด์สตีน  เกลนน์ ฟิคาร์รา  จอห์น รีควา 
สร้างจาก: จังเกิลครูซ โดยวอลต์ ดิสนีย์
อำนวยการสร้าง:   จอห์น เดวิส  จอห์น ฟ็อกซ์  โบ ฟลินน์  ดเวย์น จอห์นสัน  ดานี การ์เซีย  ไฮรัม การ์เซีย 
นักแสดงนำ:   ดเวย์น จอห์นสัน  เอมิลี บลันต์  เอ็ดการ์ รามิเรซ  แจ็ก ไวต์ฮอล  เจสซี เพลมอนส์  พอล จิอามัตติ 
กำกับภาพ: ฟลาเวียส ลาเบียนัส
ตัดต่อ: โจเอล เนโกรน
ดนตรีประกอบ:   เจมส์ นิวตัน ฮาวเวิร์ด  เมทัลลิกา 
บริษัทผู้สร้าง:   วอลต์ดิสนีย์พิกเชอส์  เดวิสเอ็นเตอร์เทนเมนต์  เซเวนบักส์โปรดักชันส์  ฟลินน์พิกเจอส์  
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   24 กรกฎาคม ค.ศ. 2021 (2021-07-24) (ดิสนีย์แลนด์รีสอร์ต)  30 กรกฎาคม ค.ศ. 2021 (2021-07-30) (สหรัฐ) 
ความยาว: 127 นาที
ประเทศ: สหรัฐ
ภาษา: อังกฤษ
ทุนสร้าง: 200 ล้านดอลลาร์สหรัฐ
ทำเงิน: 220.9 ล้านดอลลาร์สหรัฐ
ผจญภัยล่องป่ามหัศจรรย์ (อังกฤษ: Jungle Cruise) เป็นภาพยนตร์แนวผจญภัยจินตนิมิตอเมริกันปี 2021 กำกับโดยเจาเม โกเยต-เซร์รา จากบทภาพยนตร์ที่เขียนโดยเกลนน์ ฟิคาร์รา, จอห์น รีควา และไมเคิล กรีน โดยอิงจากเครื่องเล่นในสวนสนุกชื่อดังของวอลต์ ดิสนีย์ อำนวยการสร้างโดยวอลต์ดิสนีย์พิกเชอส์ นำแสดงโดยดเวย์น จอห์นสัน, เอมิลี บลันต์, เอ็ดการ์ รามิเรซ, แจ็ก ไวต์ฮอล, เจสซี เพลมอนส์ และพอล จิอามัตติ เป็นเรื่องราวบอกเล่าประวัติศาสตร์ประยุกต์ของกัปตันเรือล่องแม่น้ำลำเล็กที่พานักวิทยาศาสตร์และน้องชายของเธอผ่านป่าเพื่อค้นหาต้นไม้แห่งชีวิต ในขณะที่ต้องแข่งกับคณะสำรวจชาวเยอรมัน และผู้พิชิตต้องคำสาป
แผนสำหรับภาพยนตร์เกี่ยวกับเครื่องเล่นจังเกิลครูซเริ่มต้นในปี 2004 แต่โครงการนี้ได้หยุดลงจนถึงปี 2011 โดยเวอร์ชันดั้งเดิมได้ล้มเหลวและจอห์นสันเข้าร่วมในปี 2015 บลันต์และนักแสดงที่เหลือเข้าร่วมในปี 2018 ในเวอร์ชันปรับปรุงใหม่พร้อมการถ่ายทำขึ้นที่ฮาวายและจอร์เจียตั้งแต่เดือนพฤษภาคมถึงกันยายนในปีนั้น ดนตรีประกอบภาพยนตร์โดยเจมส์ นิวตัน ฮาวเวิร์ด
หลังจากหนึ่งปีของขั้นตอนหลังการถ่ายทำและหนึ่งปีของความล่าช้าจากการแพร่ระบาดของโควิด 19 ในที่สุดภาพยนตร์เรื่องผจญภัยล่องป่ามหัศจรรย์ก็เข้าฉายในสหรัฐเมื่อวันที่ 30 กรกฎาคม ค.ศ. 2021 พร้อมกันในโรงภาพยนตร์และในรูปแบบดิจิทัลผ่านดิสนีย์+ พร้อมพรีเมียร์แอ็กเซส ภาพยนตร์เรื่องนี้ได้รับคำวิจารณ์ที่หลากหลายและไม่ทำกำไร (box-office bomb) โดยทำรายได้ไป 221 ล้านดอลลาร์ทั่วโลก เทียบกับงบประมาณการผลิตจำนวน 200 ล้านดอลลาร์ และสร้างรายได้ 66 ล้านดอลลาร์ใน 30 วันแรกในพรีเมียร์แอ็กเซส โดยภาคต่ออยู่ในระหว่างการพัฒนา ซึ่งจอห์นสันและบลันต์เตรียมจะกลับมารับบทบาทเดิมอีกครั้ง
เรื่องย่อ

เป็นเรื่องราวของ ดร.ลิลี โฮตัน (เอมิลี บลันต์) ที่ได้ว่าจ้างกัปตันแฟรงก์ วูล์ฟ (ดเวย์น จอห์นสัน) ในการเดินทางในแม่น้ำแอมะซอน เพื่อตามหาน้ำตาแห่งจันทรา ต้นไม้ในตำนานที่มีความสามารถในการรักษาโรคให้หายได้ โดยในระหว่างทางทั้งคู่ก็จะต้องเจอกับอุปสรรคต่าง ๆ ระหว่างทาง ทั้งตำนานคำสาปที่ถูกปลุกขึ้นจากการหลับไหล และคู่แข่งที่ก็ต้องการน้ำตาแห่งจันทราเพื่อชัยชนะแห่งสงครามเช่นเดียวกัน
นักแสดง

ดเวย์น จอห์นสัน รับบทเป็น แฟรงก์ วูล์ฟ / ฟรานซิสโก โลเปซ เด เฮเรเดีย
เอมิลี บลันต์ รับบทเป็น ดร.ลิลี โฮตัน
เอ็ดการ์ รามิเรซ รับบทเป็น อากีร์เร่
แจ็ก ไวต์ฮอล รับบทเป็น แมคเกรเกอร์ โฮตัน
เจสซี เพลมอนส์ รับบทเป็น เจ้าชายโจอาคิม
พอล จิอามัตติ รับบทเป็น นิโล เนโมลาโต
การตอบรับ > การวิจารณ์ที่สำคัญ

ในเว็บไซต์รวบรวมบทวิจารณ์รอตเทนโทเมโทส์ บทวิจารณ์จากนักวิจารณ์ 62% จาก 345 รายอยู่ในแง่บวก โดยมีค่าคะแนนเฉลี่ยอยู่ที่ 6/10 ฉันทามติของเว็บไซต์อ่านว่า: "งานฝีมือของมันไม่ได้แข็งแกร่งเท่ากับการผจญภัยแบบคลาสสิกบางเรื่อง แต่ผจญภัยล่องป่ามหัศจรรย์ยังคงเป็นการเดินทางที่สนุกสนานและเหมาะสำหรับครอบครัว" เมทาคริติก ให้คะแนนค่าเฉลี่ยภาพยนตร์เรื่องนี้ 50 เต็ม 100 จากนักวิจารณ์ 52 คน ซึ่งสรุปผลว่า "หลายหลากหรือปานกลาง" ผู้ชมที่สำรวจโดยซีนะมาสกอร์ ให้คะแนนภาพยนตร์เรื่องนี้ในระดับเฉลี่ย "A−" ซึ่งมีค่าอยู่ในระหว่าง A+ ถึง F ในขณะที่โพสต์แทรก รายงานว่า 80% ของผู้ชมให้คะแนนเชิงบวก โดยใน 60% บอกว่าพวกเขาจะแนะนำเรื่องนี้อย่างแน่นอน
การตอบรับ > รางวัล

| รางวัล | วันที่จัดพิธี | สาขา | ผู้รับ | ผล | อ้างอิง |
| --- | --- | --- | --- | --- | --- |
| People's Choice Awards | 7 ธันวาคม 2021 | The Comedy Movie of 2021 | Jungle Cruise | เสนอชื่อเข้าชิง |  |
| People's Choice Awards | 7 ธันวาคม 2021 | The Male Movie Star of 2021 | Dwayne Johnson | ชนะ |  |
| People's Choice Awards | 7 ธันวาคม 2021 | The Comedy Movie Star of 2021 | Dwayne Johnson | ชนะ |  |
| People's Choice Awards | 7 ธันวาคม 2021 | The Comedy Movie Star of 2021 | Emily Blunt | เสนอชื่อเข้าชิง |  |
| AACTA Awards | 8 ธันวาคม 2021 | Best Visual Effects or Animation | Rising Sun Pictures | เสนอชื่อเข้าชิง |  |
| Visual Effects Society Awards | 8 มีนาคม 2022 | Outstanding Animated Character in a Photoreal Feature | Alexander Lee, Claus Pedersen, Rasely Ma, Gary Wu (for Aguirre) | เสนอชื่อเข้าชิง |  |
| Visual Effects Society Awards | 8 มีนาคม 2022 | Outstanding Created Environment in a Photoreal Feature | Mark McNicholl, Frédéric Valleur, Hamish Beachman, Mark Wainwright (for Waterfall Canyon) | เสนอชื่อเข้าชิง |  |
| Visual Effects Society Awards | 8 มีนาคม 2022 | Outstanding Special (Practical) Effects in a Photoreal or Animated Project | JD Schwalm, Nick Rand, Robert Spurlock, Nick Byrd | ชนะ |  |
| Critics' Choice Super Awards | 17 มีนาคม 2022 | Best Actor in an Action Movie | Dwayne Johnson | เสนอชื่อเข้าชิง |  |
| Nickelodeon Kids' Choice Awards | 9 เมษายน 2022 | Favorite Movie | Jungle Cruise | เสนอชื่อเข้าชิง |  |
| Nickelodeon Kids' Choice Awards | 9 เมษายน 2022 | Favorite Movie Actor | Dwayne Johnson | เสนอชื่อเข้าชิง |  |
| Nickelodeon Kids' Choice Awards | 9 เมษายน 2022 | Favorite Movie Actress | Emily Blunt | เสนอชื่อเข้าชิง |  |
| BMI Film & TV Awards | 11 พฤษภาคม 2022 | BMI Theatrical Film Awards | James Newton Howard | ชนะ |  |
| Golden Trailer Awards | 7 ตุลาคม 2022 | Best Digital - Fantasy Adventure | Jungle Cruise | ชนะ |  |
แหล่งข้อมูลอื่น

เว็บไซต์ทางการ
ผจญภัยล่องป่ามหัศจรรย์ ที่อินเทอร์เน็ตมูวีเดตาเบส
ผจญภัยล่องป่ามหัศจรรย์ ที่ออลมูวี
ผลงานพิเศษของมาร์เวลสตูดิโอส์

| ผลงานพิเศษ ของมาร์เวลสตูดิโอส์ |
| --- | --- |

ประเภท: ซูเปอร์ฮีโร่
เค้าโครงจาก: ตัวละครที่ตีพิมพ์ โดย มาร์เวลคอมิกส์
ประเทศแหล่งกำเนิด: สหรัฐ
ภาษาต้นฉบับ: ภาษาอังกฤษ
จำนวนตอนพิเศษ: 1
การผลิต
ผู้อำนวยการผลิต:   เควิน ไฟกี  หลุยส์ เดสโปซิโต  วิกตอเรีย อลอนโซ่  แบรด วินเดอร์บอม 
บริษัทผู้ผลิต: มาร์เวลสตูดิโอ
ออกอากาศ
เครือข่าย: ดิสนีย์+
ออกอากาศ: 7 ตุลาคม ค.ศ. 2022 – ข้อผิดพลาด: เวลาไม่ถูกต้อง (2022-10-07 – ข้อผิดพลาด: เวลาไม่ถูกต้อง)
การแสดงที่เกี่ยวข้อง
รายชื่อละครชุดทางโทรทัศน์ของจักรวาลภาพยนตร์มาร์เวล
ผลงานพิเศษของมาร์เวลสตูดิโอส์ (อังกฤษ: Marvel Studios Special Presentations) เป็นชุดของรายการพิเศษทางโทรทัศน์ที่ผลิตโดยมาร์เวลสตูดิโอส์สำหรับดิสนีย์+ ซึ่งมีฉากอยู่ในจักรวาลภาพยนตร์มาร์เวล (MCU) ความต่อเนื่องร่วมกันกับแฟรนไชส์ของภาพยนตร์และละครชุดทางโทรทัศน์ ผลงานพิเศษของมาร์เวลสตูดิโอส์ถูกเปิดเผยพร้อมกับการประกาศรายการทีวีพิเศษรายการแรกเรื่อง แวร์วูล์ฟบายไนท์ (2022) ในเดือนกันยายน ค.ศ. 2022 รายการพิเศษมีความยาวประมาณหนึ่งชั่วโมง ได้รับการคาดหมายว่าจะให้ภาพรวมสั้น ๆ เกี่ยวกับตัวละครหรือแนวคิดใหม่ ๆ แก่เอ็มซียู ผลงานพิเศษจะมาพร้อมกับการประโคมข่าวพิเศษและการเปิดตัวที่ชวนให้นึกถึงผลงานพิเศษของซ๊บีเอส ในช่วงปี ค.ศ. 1980 และ 1990
แวร์วูล์ฟบายไนท์ และ เดอะการ์เดียนส์ออฟเดอะกาแล็กซี่ฮอลิเดย์สเปเชียล (2022) รวมอยู่ในระยะที่ 4 ของเอ็มซียู ซึ่งทั้งสองเรื่องเป็นธีมวันหยุด มาร์เวลสตูดิโอส์เปิดรับแนวคิดพิเศษเพิ่มเติม
ระยะที่ 4

บทความหลัก: จักรวาลภาพยนตร์มาร์เวล: ระยะสี่ § รายการโทรทัศน์พิเศษ
รายการพิเศษทั้งหมดออกฉายในดิสนีย์+ และมีอยู่ร่วมกับภาพยนตร์ และ ละครชุดทางโทรทัศน์ของเฟส
| รายการพิเศษ | วันที่วางจำหน่าย | ผู้กำกับ | นักเขียน | สถานะ |
| --- | --- | --- | --- | --- |

| ชื่อ | วันออกอากาศ | ผู้กำกับ | ผู้เขียนบท |
| --- | --- | --- | --- |
| แวร์วูล์ฟ บาย ไนท์ | 7 ตุลาคม ค.ศ. 2022 (2022-10-07) | ไมเคิล จะคีโน | เฮเทอร์ ควินน์และปีเตอร์ แคเมรอน |
| รวมพันธุ์นักสู้พิทักษ์จักรวาล ตอนพิเศษรับวันหยุด | 25 พฤศจิกายน ค.ศ. 2022 (2022-11-25) | เจมส์ กันน์ | เจมส์ กันน์ |
นักแสดงและตัวละคร

ดูเพิ่ม: รายชื่อนักแสดงละครชุดทางโทรทัศน์ในจักรวาลภาพยนตร์มาร์เวล (มาร์เวลสตูดิโอส์) และ รายชื่อนักแสดงภาพยนตร์ในจักรวาลภาพยนตร์มาร์เวล
รายการตัวบ่งชี้
ส่วนนี้รวมถึงนักแสดง, ตัวละครประจำและดารารับเชิญที่มีชื่อเสียงตามที่กำหนดไว้ในคำถามที่ถามบ่อย
ส่วนที่ว่างเป็นสีเทาเข้ม หมายถึง ตัวละครไม่ได้อยู่ในตอนพิเศษ
C หมายถึง บทบาทนักแสดงรับเชิญ
MC หมายถึง บทบาทเฉพาะการถ่ายจับภาพการเคลื่อนไหว
S หมายถึง นักแสดงเคยเป็นส่วนหนึ่งของนักแสดงนำในตอนพิเศษ
V หมายถึง ปรากฏตัวเฉพาะเสียง
| ตัวละคร> ตัวละคร. เปิดตัวในภาพยนตร์ | ค> ศ. 2022.แวร์วูล์ฟ บาย ไนท์. เปิดตัวในภาพยนตร์ | ค> ศ. 2022.รวมพันธุ์นักสู้พิทักษ์จักรวาล ตอนพิเศษรับวันหยุด. เปิดตัวในภาพยนตร์ |
| --- | --- | --- |
| คอสโมเดอะสเปซด็อก |  | มาเรีย บากาโลวา |
| แดร็กซ์ผู้ทำลาย |  | เดฟ บอทิสตา |
| กรูท |  | วิน ดีเซล  |
| แมนทิส |  | ปอม เกลม็องตีแย็ฟ |
| เนบูลา |  | คาเรน กิลแลน |
| คราลิน ออบฟอนเตรี |  | ฌอน กันน์ |
| ปีเตอร์ ควิลล์สตาร์-ลอร์ด |  | คริส แพร็ตต์ |
| ร็อกเกต |  | แบรดลีย์ คูเปอร์  |
| ยอนดู อูดอนตา |  | ไมเคิล รูกเกอร์ |
 เปิดตัวใน แวร์วูล์ฟ บาย ไนท์
| อาซาเรล | ยูจีนี บอนดูแรนท์ |  |
| บาราสโซ่ | แดเนียล เจ. วัตส์ |  |
| เอลซ่า บลัดสโตน | ลอรา ดอนเนลลี |  |
| ยูลิสซิส บลัดสโตน | ริชาร์ด ดิกสัน |  |
| เวรุสซ่า บลัดสโตน | แฮเรียต แซนซัม แฮร์ริส |  |
| โจแวน | เคิร์ก แธตเชอร์ |  |
| ลิออร์น | ลีโอนาร์โด นัม |  |
| แจ็ก รัสเซลล์แวร์วูล์ฟ บาย ไนท์ | กาเอล การ์ซิอา เบร์นัล |  |
| บิลลี่ สวอน | อัล ฮามาเชอร์ |  |
| เท็ดแมน-ธิง | แครีย์ โจนส์เจฟฟรีย์ ฟอร์ด |  |
 เปิดตัวใน รวมพันธุ์นักสู้พิทักษ์จักรวาล ตอนพิเศษรับวันหยุด
| เควิน เบคอน |  | ตัวเขาเอง |
| บเซอร์มิกิโทโกลอก |  | เร็ตต์ มิลเลอร์ |
| คอร์โทลบุคคาเลีย |  | เมอร์รี แฮมมอนด์ |
| โฟลโก |  | ฟิลิป พีเพิลส์ |
| ไครา เซดจ์วิค |  | ตัวเธอเอง  |
| สลิยาวัสโตจู |  | เคน เบเธีย |
ดูเพิ่ม

มาร์เวลวันช็อตส์, ภาพยนตร์สั้นโดยมาร์เวลสตูดิโอส์
ค่ายผู้อพยพสระแก้ว

| ค่ายผู้อพยพสระแก้ว บ้านแก้ง |
| --- | --- |
ค่ายผู้ลี้ภัย
ค่ายผู้อพยพสระแก้วตำแหน่งในประเทศไทยแสดงแผนที่จังหวัดสระแก้วค่ายผู้อพยพสระแก้วค่ายผู้อพยพสระแก้ว (ประเทศไทย)แสดงแผนที่ประเทศไทย
พิกัด: 13°49′14″N 102°03′32″E﻿ / ﻿13.82056°N 102.05889°E﻿ / 13.82056; 102.05889
ประเทศ:  ไทย
จังหวัด:  สระแก้ว
อำเภอ: เมืองสระแก้ว
ก่อตั้งโดย รัฐบาลไทย, UNHCR: เดือนตุลาคม 2522
ย้ายที่ตั้งโดย UNHCR และ รัฐบาลไทย: พฤศจิกายน 2522–กรกฎาคม 2523
การปกครอง
 • ประเภท: UNHCR, เขมรแดง
พื้นที่
 • ทั้งหมด: 0.16 ตร.กม. (.006 ตร.ไมล์)
ประชากร (พฤศจิกายน 2522)
 • ทั้งหมด: 30,000 คน
 • ความหนาแน่น: 480 คน/ตร.กม. (1,200 คน/ตร.ไมล์)
ค่ายผู้อพยพสระแก้ว หรือ ศูนย์อพยพบ้านแก้ง (อังกฤษ: Sa Kaeo Refugee Camp; เรียกอีกอย่างว่า สระแก้ว 1) เป็นค่ายบรรเทาทุกข์ผู้ลี้ภัยแห่งแรกที่จัดตั้งขึ้นบนชายแดนไทย–กัมพูชา ค่ายนี้สร้างขึ้นโดยรัฐบาลไทยผ่านการสนับสนุนจากหน่วยงานบรรเทาทุกข์ระหว่างประเทศ รวมถึงสหประชาชาติ ค่ายนี้เปิดทำการในเดือนตุลาคม พ.ศ. 2522 และปิดตัวลงในช่วงต้นเดือนกรกฎาคม พ.ศ. 2523 ในช่วงที่ประชากรสูงสุด มีผู้ลี้ภัยมากกว่า 30,000 คน ไม่เคยมีการสำรวจสำมะโนประชากรอย่างเป็นทางการ
ต้นตอวิกฤตผู้ลี้ภัยชาวกัมพูชา

เวียดนามรุกรานกัมพูชาประชาธิปไตยในเดือนธันวาคม พ.ศ. 2521 และในช่วงต้นปี พ.ศ. 2522 ชาวกัมพูชาหลายพันคนได้ข้ามพรมแดนไทย-กัมพูชาเพื่อแสวงหาความปลอดภัยและอาหาร ในเดือนพฤษภาคม พ.ศ. 2522 ผู้ลี้ภัยจำนวนมากได้ตั้งค่ายชั่วคราวที่กำปง ไมรุต ลัมปุก เขาล้าน และบ้านไทยสามารถ ใกล้อรัญประเทศ ในเดือนมิถุนายน ผู้ลี้ภัยชาวเขมร 42,000 คนถูกกองทัพบกไทยผลักดันกลับเข้าไปในกัมพูชาไปเผชิญสิ่งที่เรียกว่าการฆ่าล้างเผ่าพันธุ์ดงรัก (Dangrek genocide) ซึ่งจุดชนวนให้เกิดความโกรธแค้นในระดับนานาชาติ และได้มีการหารือกันในเดือนกรกฎาคม พ.ศ. 2522 ระหว่างการประชุมนานาชาติเกี่ยวกับวิกฤตผู้ลี้ภัยชาวอินโดจีนในเจนีวา จากนั้นในวันที่ 10 ตุลาคม ทหารเขมรแดงและพลเรือนภายใต้การควบคุมของพวกเขา 60,000 คนเดินทางมาถึงคลองหว้า และไม่นานหลังจากนั้นก็เดินทางมาถึงคลองไก่เถื่อน ผู้ลี้ภัยเหล่านี้เต็มไปด้วยความเหนื่อยล้าและภาวะทุพโภชนาการ และต้องการที่พักอาศัย
บริการในค่าย

ในช่วงปลายเดือนพฤศจิกายน พ.ศ. 2522 มีหน่วยงานบรรเทาทุกข์ของไทยและต่างประเทศประมาณ 15 แห่งที่ให้บริการที่สระแก้ว รวมถึงสภากาชาดไทย, ICRC, MSF, พันธมิตรคริสเตียนและมิชชันนารี, World Vision และทีมแพทย์อิสราเอล  สถาบันคาทอลิกและพุทธศาสนิกชนจัดหาอาสาสมัครเพิ่มเติมเช่นเดียวกับสถานทูตหลายแห่ง บุคคลจำนวนมากสมัครมาเป็นอาสาสมัครเพื่อให้บริการ
บุคลากรทางการแพทย์ในค่ายผู้อพยพสระแก้ว (มีแพทย์มากถึง 60 คนและเจ้าหน้าที่สาธารณสุขอีก 170 คนในช่วงต้นปี พ.ศ. 2523) เป็นตัวแทนของสัญชาติต่าง ๆ ที่มีภาษา ค่านิยมทางวัฒนธรรม และการฝึกอบรมทางการแพทย์ที่แตกต่างกัน แต่มีสมาชิกในทีมเพียงไม่กี่คนที่เคยทำงานในประเทศกำลังพัฒนา หรือเคยเห็นมาลาเรียและภาวะทุพโภชนาการรุนแรงมาก่อน ซึ่งเป็นปัญหาสองประการที่เกิดขึ้นในค่าย การเรียกร้องซ้ำแล้วซ้ำเล่าให้มีเครื่องเอกซ์เรย์ การสนับสนุนห้องปฏิบัติการเพิ่มเติม และความต้องการใช้ยาที่มีราคาแพง สะท้อนให้เห็นถึงค่านิยมทางวัฒนธรรมทางการแพทย์ของประเทศที่พัฒนาแล้ว
ในตอนแรก น้ำจะถูกขนส่งโดยรถบรรทุกไปยังค่ายและเก็บไว้ในถังอะลูมิเนียม บ่อน้ำลึกสามบ่อที่ขุดขึ้นในสัปดาห์ที่สองของการดำเนินการในที่สุดก็เชื่อมต่อกันผ่านเครือข่ายท่อเพื่อจ่ายน้ำไปทั่วค่าย มีการขุดส้วมแบบร่องรอบ ๆ ค่าย เจ้าหน้าที่สาธารณสุขจังหวัดของไทยควบคุมแมลงโดยการระบายน้ำนิ่งและฉีดพ่นยาฆ่าแมลง
โรงพยาบาลขนาด 1,200 เตียงในตอนแรกมีเพียงหลังคาฟางไม่มีผนัง ผู้ป่วยนอนเสื่อบนพื้นดินพร้อมบันทึกทางการแพทย์และสารละลายทางเส้นเลือดที่ติดไว้กับสายไฟด้านบน อย่างไรก็ตาม ภายในหนึ่งสัปดาห์ ทีมงานได้ปรับปรุงธนาคารเลือด ห้องคลอด แผนกรับผู้ป่วย และศูนย์โภชนาการพิเศษ
บริการในค่าย > สภาพร่างกายของผู้ลี้ภัย

ความอดอยากเป็นจำนวนมากเป็นปัจจัยสำคัญในภาพรวมทางการแพทย์ โรคมาราสมัส โรคควาชิออร์กอร์ โรคเหน็บชา และโรคโลหิตจางพบได้ทั่วไป โดยผู้ป่วยจำนวนมากมีอาการทั้ง 4 ประการนี้ การขาดวิตามิน โดยเฉพาะวิตามินเอและวิตามินบี 1 เป็นเรื่องปกติ การติดเชื้อพยาธิปากขอและพยาธิไส้เดือนทำให้ภาวะทุพโภชนาการและโรคโลหิตจางรุนแรงขึ้น โดยเฉพาะในเด็ก โรคบิดทั้งแบบมีเชื้อแบคทีเรียและอะมีบายังทำให้สถานะโภชนาการของผู้ป่วยจำนวนมากมีความซับซ้อน เหาและหิดกลายเป็นโรคประจำถิ่น
ผู้ลี้ภัยส่วนใหญ่ติดเชื้อมาลาเรีย และร้อยละ 55 ของผู้ป่วยได้รับการวินิจฉัยว่าเป็นฟัลซิปารัม ซึ่งส่วนใหญ่ดื้อต่อคลอโรควิน พบผู้ป่วยมาลาเรียในสมองและไข้ดำหลายราย และบางรายเป็นไข้เลือดออกจากไวรัส
องค์ประกอบของประชากรในค่าย

ชาวกัมพูชาจำนวนมากในสระแก้วเป็นทหารเขมรแดงและพลเรือนที่ถูกบังคับพาตัวหลบหนีไปยังชายแดน ทั้งนี้เป็นเพราะเขมรแดงต้องการย้ายสมาชิกบางส่วนไปยังที่หลบภัยภายในประเทศไทย ซึ่งพวกเขาจะได้รับอาหารและการรักษาพยาบาล พักผ่อนและฟื้นฟูร่างกาย และรวบรวมกำลังเพื่อต่อสู้กับเวียดนาม นอกจากนี้ นโยบายของไทยยังกำหนดให้มีค่ายแยกสำหรับประชากรที่อยู่ภายใต้การควบคุมของเขมรแดง เนื่องจากการให้ความช่วยเหลือแก่พวกเขาเป็นเรื่องที่ขัดแย้งทางการเมือง และเนื่องจากรัฐบาลไทยถือว่าเขมรแดงเป็นกองกำลังเดียวเท่านั้นที่สามารถต่อต้านเวียดนามได้อย่างมีนัยสำคัญ  เขมรแดงได้เลียนแบบโครงสร้างอำนาจของตนขึ้นมาในค่ายผู้อพยพสระแก้วอย่างรวดเร็ว และสมาชิกของพวกเขาสามารถควบคุมผู้อยู่อาศัยในค่ายได้เกือบทั้งหมด
การเยี่ยมเยียนของสุภาพสตรีหมายเลขหนึ่ง โรซาลีนน์ คาร์เตอร์

ในการพยายามแสดงการสนับสนุนของสหรัฐต่อการตอบสนองของไทย สุภาพสตรีหมายเลขหนึ่ง โรซาลีนน์ คาร์เตอร์ เดินทางเยือนประเทศไทยพร้อมกับ ริชาร์ด โฮลบรูค สมาชิกรัฐสภาหลายคน และกลุ่มนักข่าวเพื่อเยี่ยมชมค่ายเมื่อวันที่ 9 พฤศจิกายน พ.ศ. 2522 การเยือนครั้งนี้ของเธอได้รับการเผยแพร่ไปอย่างกว้างขวางและปรากฏในข่าวภาคค่ำของเครือข่ายหลักทั้งหมดของสหรัฐ ในคลิปที่ออกอากาศบ่อยครั้ง มีรายงานผู้ลี้ภัยเสียชีวิตต่อหน้าคาร์เตอร์ ขณะที่แพทย์ชาวอเมริกันคนหนึ่งประท้วงอย่างหงุดหงิดว่า “‘เด็กผู้หญิงคนนี้กำลังจะไป’ แพทย์ผู้โกรธจัดกล่าว พร้อมสั่งให้นักข่าวที่รายงานการเยี่ยมครั้งนี้ถอยไป ‘เธอเพิ่งรับการถ่ายเลือดมา แต่เธอคงไม่รอด’" ต่อมา สุภาพสตรีหมายเลขหนึ่งเล่าว่า “ฉันอุ้มเด็กทารกและวางลงบนผ้าห่มบนพื้น พวกเขาเริ่มร้องไห้ และเมื่อฉันหันกลับมา เด็กทารกก็เสียชีวิตแล้ว” ต่อมา สุภาพสตรีหมายเลขหนึ่งกล่าวกับนักข่าวว่า “ฉันรู้สึกเสียใจมาก เป็นสถานการณ์ที่ยากลำบากมากสำหรับฉันในฐานะภรรยาและแม่ที่ต้องไปเยือนค่ายและเห็นความยากจนและความทุกข์ยากเช่นนี้ ฉันจะกลับบ้านให้เร็วที่สุดเพื่อบอกสามีเกี่ยวกับเรื่องนี้”
การปิดค่าย

รัฐบาลไทยรู้สึกอับอายกับความประทับใจเชิงลบที่ค่ายผู้อพยพสระแก้วสร้างขึ้น จึงขอให้ มาร์ค มัลลอค บราวน์ จาก UNHCR จัดเตรียมสถานที่ใหม่ที่มีการระบายน้ำที่ดีกว่าและพื้นที่มากขึ้น ในช่วงปลายเดือนพฤศจิกายน พ.ศ. 2522 ศูนย์ที่พักพิงชั่วคราวสำหรับผู้หลบหนีเข้าเมืองจากกัมพูชาเขาอีด่างเปิดทำการ รัฐบาลไทยเริ่มย้ายผู้ลี้ภัยจากค่ายผู้อพยพสระแก้วไปยังเขาอีแดงทันที เนื่องจากผู้ลี้ภัยส่วนใหญ่อยู่ภายใต้การควบคุมของเขมรแดง รัฐบาลไทยจึงสนับสนุนให้พวกเขากลับไปยังพื้นที่ทางตะวันตกเฉียงเหนือของกัมพูชาภายใต้การควบคุมของเขมรแดง ซึ่งเจ้าหน้าที่บรรเทาทุกข์หลายคนมองว่าเป็นการละเมิดสิทธิมนุษยชนอย่างร้ายแรง รวมทั้งพระมหาโฆษณนันทน์และบาทหลวงปีเตอร์ แอล. พอนด์ ซึ่งจัดการประท้วงที่วัดพุทธในค่ายในเดือนมิถุนายน พ.ศ. 2523 และถูกทหารไทยจับกุม ค่ายอีกแห่งหนึ่งชื่อว่า สระแก้ว II ได้เปิดขึ้น และในเดือนกรกฎาคม พ.ศ. 2523 ผู้ลี้ภัยทั้งหมดถูกย้ายไปยังค่ายอื่นหรือถูกส่งตัวกลับประเทศโดยใช้กำลัง  มากกว่า 7,500 คนถูกส่งไปยังพื้นที่ที่เขมรแดงควบคุมภายในกัมพูชา
ผลกระทบจากค่ายผู้อพยพสระแก้ว

ภาพของผู้ลี้ภัยที่เสียชีวิตและกำลังจะเสียชีวิตที่ค่ายผู้อพยพสระแก้วถูกเผยแพร่ไปทั่วโลก และความช่วยเหลือระหว่างประเทศก็เริ่มไหลเข้ามาในประเทศไทยเพื่อช่วยเหลือผู้ลี้ภัย เรื่องนี้ยังทำให้เกิดความเชื่อที่ว่าความอดอยากเป็นเรื่องปกติในกัมพูชาอีกด้วย บทความหน้าหนึ่งของนิวยอร์กไทมส์ระบุว่า "ชาวกัมพูชา 2.25 ล้านคนกำลังเผชิญกับความอดอยาก" ชุมชนนานาชาติตอบสนองด้วยความช่วยเหลือด้านอาหารจำนวนมากที่ส่งมอบให้กับชาวกัมพูชาผ่าน "แลนด์บริดจ์" ที่ค่ายผู้อพยพหนองจาน
ดูเพิ่ม

วิกฤตการณ์ด้านมนุษยธรรมของกัมพูชา
วิกฤตผู้ลี้ภัยอินโดจีน
ค่ายผู้อพยพหนองจาน
ค่ายผู้อพยพหนองเสม็ด
พื้นที่อพยพที่ 2
ศูนย์ที่พักพิงชั่วคราวสำหรับผู้หลบหนีเข้าเมืองจากกัมพูชาเขาอีด่าง
บรรณานุกรม

Levy, B. S. and D. C. Susott (1987). Years of Horror, Days of Hope: Responding to the Cambodian Refugee Crisis. Millwood, N.Y., Associated Faculty Press.
Neveu, Roland, and Davies B. Cambodia: The Years of Turmoil. Asia Horizons Books Co., 2000.
Isaacs A. R. Pawns of War: Cambodia and Laos. Boston, MA: Boston Pub. Co., 1987.
Carney T. M. Kampuchea, Balance of Survival. Bangkok: Distributed in Asia by DD Books, 1981.
Dahlberg, Keith: "Cambodian Refugee Camp 1979," an excerpt from Flame Tree: a Novel of Modern Burma. Orchid Press, Thailand, 2004 เก็บถาวร 2018-01-08 ที่ เวย์แบ็กแมชชีน
Thompson, Larry Clinton.  Refugee Workers in the Indochina Exodus, 1975-1982. Jefferson, NC: McFarland, 2010.
แพทย์ชาวอิสราเอลจากศูนย์การแพทย์ฮาดัสซาห์หน้าโรงพยาบาลสระแก้ว ในปี พ.ศ.2522
ผู้คัดค้านโดยอ้างมโนธรรม

ช่วงสงครามเวียดนาม มูฮัมหมัด อาลีปฏิเสธการเกณฑ์ทหารในสหรัฐอเมริกาด้วยเหตุผลทางศาสนา
ผู้คัดค้านโดยอ้างมโนธรรม (อังกฤษ: conscientious objector) คือ ปัจเจกชนที่ใช้สิทธิ์คัดค้านการเกณฑ์ทหาร ด้วยเหตุแห่งเสรีภาพทางความคิด มโนธรรม หรือศาสนา
คณะกรรมาธิการสหประชาชาติว่าด้วยสิทธิมนุษยชน (UNCHR) มีมติรับรองว่า การคัดค้านการเกณฑ์ทหารโดยอ้างมโนธรรมเป็นการใช้เสรีภาพทางความคิด มโนธรรม และศาสนาโดยชอบ และเป็นไปตามสิทธิในกติการะหว่างประเทศว่าด้วยสิทธิพลเมืองและสิทธิทางการเมือง และขยายความไปว่า ผู้ที่เป็นทหารอยู่อาจพัฒนาเป็นผู้คัดค้านโดยอ้างมโนธรรมก็ได้ ทั้งยังเรียกร้องและย้ำเตือนให้รัฐที่มีการเกณฑ์ทหารให้จัดระบบคัดกรองผู้คัดค้านโดยอ้างมโนธรรมอย่างเป็นธรรม และจัดให้มีการทำงานอื่นเพื่อสังคมแทนการฝึกทหารสำหรับบุคคลเหล่านี้ อนึ่ง UNCHR ยังสนับสนุนให้รัฐต่าง ๆ รับพิจารณาผู้คัดค้านโดยอ้างมโนธรรมที่เกรงกลัวว่าจะถูกดำเนินคดีเป็นผู้ลี้ภัยตามอนุสัญญาว่าด้วยสถานภาพของผู้ลี้ภัย ค.ศ. 1951 (1951 Convention relating to the Status of Refugees)
อย่างไรก็ดี ในทางปฏิบัติมีหลายประเทศที่มีการเกณฑ์ทหาร แต่มิได้มีทางเลือกให้แก่ผู้คัดค้านโดยอ้างมโนธรรม และหลายประเทศก็เข้มงวดกับการรับผู้คัดค้านโดยอ้างมโนธรรมเป็นผู้ลี้ภัย UNCHR กระทำได้เพียงวิจารณ์นโยบายของรัฐเหล่านั้น
ดูเพิ่ม

การเกณฑ์ทหาร
ผิวหนังอักเสบเหตุแสงเรื้อรัง

ผิวหนังอักเสบเหตุแสงเรื้อรัง (อังกฤษ: chronic actinic dermatitis) เป็นการแพ้แสงทั้งยูวีเอและยูวีบีสองช่วงครึ่งถือเป็นโรคเรื้อรัง โรคนี้เกี่ยวกับการเปลี่ยนแปลงของระบบภูมิต้านทานร่างกาย เพราะแสงแดดเป็นตัวกระตุ้นให้เกิดปฏิกิริยาภูมิแพ้เมื่อระบบต้านทานของร่างกายแปรปรวน
อาการ

เริ่มแรกคันบริเวณที่โดนแสงแดด เมื่อเป็นหนักขึ้นจะขึ้นเป็นผื่นนูนคันตั้งแต่ศีรษะจนไปถึงข้อเท้า มีลักษณะคล้ายผิวคางคกและบางทีมีน้ำเหลืองด้วย ซึ่งร่างกายจะแสดงอาการเมื่อมีการสะสมพลังงานพอสมควร
การตรวจวินิจฉัย

ต้องตรวจวิเคราะห์ยืนยันจากหน่วยรังสีวิทยาว่าเกิดจากการแพ้แสงแดดหรือไม่ และแพ้แสงทั้งยูวีเอและยูวีบีแล้วจึงรักษาให้ตรงจุด
การป้องกันและรักษา

หลีกเลี่ยงแสงแดด  หรือสวมเสื้อผ้าปกปิดอย่างมิดชิด ถุงเท้า หมวก ทาครีม และที่สำคัญหากอยู่ในบ้านหรืออาคารควรอยู่บริเวณที่มีแสงน้อย เพราะรังสียูวีเอสามารถทะลุผ่านกระจกได้
เนื่องจากโรคนี้ไม่แสดงอาการขณะที่สัมผัสกับแดดผู้ป่วยควรสังเกตตัวเอง หากรักษาควรรักษาอย่างต่อเนื่องเพราะเป็นโรคเรื้อรัง
ครีมกันแดดที่ป้องกันยูวีเอและยูวีบี ซึ่งมีค่า SPF 40 ขึ้นไป และทาทับทุกๆ 2 ชั่วโมง
สวมหมวกปีกกว้างสีเข้ม สามารถป้องกันรังสียูวีที่กระทบที่หน้าได้ 50-80 %
กางร่มให้ห่างจากผิวหนัง 10-20 เซนติเมตร
ฟิล์มกรองแสงรถยนต์ ปัจจุบันฟิล์มกรองแสงสามารถกรองแสงได้แทบทุกความยาวคลื่น
ผู้ชายหลายมิติ

| ผู้ชายหลายมิติ |
| --- | --- |

กำกับ: Ron Howard
เขียนบท: Book: Sylvia Nasar Screenplay: Akiva Goldsman
อำนวยการสร้าง: Brian Grazer Ron Howard
นักแสดงนำ: Russell Crowe Jennifer Connelly Ed Harris Paul Bettany
กำกับภาพ: Roger Deakins
ตัดต่อ: Daniel P. Hanley Mike Hill
ดนตรีประกอบ: James Horner
บริษัทผู้สร้าง: Imagine Entertainment 
ผู้จัดจำหน่าย: Domestic: Universal Pictures International: DreamWorks Pictures
วันฉาย: 21 ธันวาคม ค.ศ. 2001
ความยาว: 135 นาที
ประเทศ: สหรัฐอเมริกา
ภาษา: ภาษาอังกฤษ
ทุนสร้าง: $60,000,000
ทำเงิน: $313,542,341
ผู้ชายหลายมิติ (อังกฤษ: A Beautiful Mind) เป็นภาพยนตร์อเมริกันในปี 2001 ที่สร้างจากชีวิตจริงของจอห์น แนช เจ้าของรางวัลโนเบลสาขาเศรษฐศาสตร์ ภาพยนตร์กำกับโดยรอน ฮาวเวิร์ด และเขียนบทโดยอคิวา โกลด์สแมน โดยยึดจากหนังสือขายดีที่เคยได้เสนอชื่อเข้าชิงรางวัลพูลิตเซอร์ ในปี 1998 ในชื่อหนังสือ A Beautiful Mind ชื่อเดียวกับหนัง โดยซิลเวีย นาซาร์ โดยภาพยนตร์นำแสดงโดยรัสเซลล์ โครว์ ร่วมกับเจนนิเฟอร์ คอนเนลลี, เอด แฮร์ริส และพอล เบตทานี
เนื้อเรื่องเริ่มต้นในสมัยช่วงแรกในชีวิตของแนชที่มหาวิทยาลัยพรินซ์ตัน เขาได้พัฒนาแนวคิดที่จะปฏิวัติวงการคณิตศาสตร์โลก ในต้นเรื่อง แนชยังได้เกิดอาการจิตเภทหวาดระแวง ขณะที่ตัวแนชก็ทำให้เกิดภาระกับภรรยาและเพื่อน ๆ ของพวกเขา
ภาพยนตร์เปิดตัวในสหรัฐอเมริกาเมื่อวันที่ 21 ธันวาคม ค.ศ. 2001 โดยได้รับเสียงตอบรับในด้านคำวิจารณ์ที่ดี ทำรายได้ 300 ล้านดอลลาร์สหรัฐ ทั่วโลก และยังได้รับรางวัลออสการ์ 4 สาขาจากเวทีรางวัลออสการ์ รวมถึงในสาขาภาพยนตร์ยอดเยี่ยม ผู้กำกับยอดเยี่ยม บทดัดแปลงยอดเยี่ยม และนักแสดงสมทบหญิงยอดเยี่ยม
ผู้ดีเก่า

คฤหาสน์ฮอลตันเป็นหนึ่งในคฤหาสน์และปราสาทหลายสิบหลังของตระกูลรอธส์ไชลด์ ตระกูลผู้ดีเก่าที่ร่ำรวยมากที่สุดในโลก
ผู้ดีเก่า (อังกฤษ: old money) เป็นชนชั้นทางสังคมที่จัดอยู่ในประเภทชนชั้นสูง หมายถึงกลุ่มบุคคลที่ร่ำรวยจากการสืบทอดมรดกของตระกูล หรืออาจหมายถึงชนชั้นปกครองที่สูญเสียอำนาจปกครองเหลือเพียงแต่ทรัพย์สมบัติเท่านั้น เช่นขุนนางสยามจำนวนมากได้สูญเสียอำนาจไปหลังการปฏิวัติสยาม จากชนชั้นขุนนางก็จะกลายเป็นชนชั้นผู้ดีเก่า ในศตวรรษที่ 20 ได้เกิดชนชั้นผู้ดีเก่าขึ้นจำนวนมากจากการเปลี่ยนแปลงการเมืองการปกครองไปสู่ระบอบเสรีนิยม ผู้ดีเก่าที่มีธุรกิจส่วนตัวหรือสามารถบริหารสินทรัพย์ให้เกิดรายได้อาจสามารถรักษาสถานะและหน้าตาทางสังคมและส่งต่อความมั่งคั่งได้ยันรุ่นลูกรุ่นหลาน ขณะเดียวกัน ผู้ดีเก่าจำนวนไม่น้อยที่เมื่อหมดอำนาจแล้วจำเป็นต้องขายสมบัตินำเงินมาใช้จ่าย พวกผู้ดีเก่าส่วนมากมักจะติดวิถีชีวิตฟุ่มเฟือย ทำให้สมบัติลดลงเรื่อย ๆ ท้ายที่สุดรุ่นลูกรุ่นหลานอาจเกิดมาเป็นชนชั้นกลาง หรือแย่ที่สุดเป็นกรรมกร เป็นการสืบทอดชนชั้นที่ตกจากชนชั้นเดิม
ผู้ชนะย่อมไม่เสพยา

ภาพจับหน้าจอของคำขวัญ
ผู้ชนะย่อมไม่เสพยา (อังกฤษ: Winners Don't Use Drugs) เป็นคำขวัญต่อต้านยาเสพติด ซึ่งรวมอยู่ในเกมตู้ (arcade game) ทุกประเภทที่นำเข้าในอเมริกาเหนือเป็นเวลา 11 ปีตั้งแต่ ค.ศ. 1989 จนถึง ค.ศ. 2000 คำขวัญนี้ปรากฏบนหน้าจอในช่วงแอตแทรกต์โมด (attract mode) ของเกม
ข้อความดังกล่าวมีต้นคิด คือ วิลเลียม เอส. เซสชันส์ (William S. Sessions) อธิบดีเอฟบีไอ ผู้ซึ่งมีชื่อปรากฏบนจอไปพร้อมกับตัวคำขวัญ เซสชันส์ทำความตกลงกับรอเบิร์ต เฟย์ (Robert Fay) นายกสมาคมเครื่องเล่นอเมริกัน (American Amusement Machine Association) ซึ่งเป็นผลให้ผู้ผลิตเกมตู้จำนวน 20 รายยอมเพิ่มคำขวัญข้างต้นเข้าไว้ในเกม คำขวัญนี้เปิดตัวอย่างเป็นทางการ ณ วันที่ 10 มกราคม ค.ศ. 1989 โดยมีการแสดงเกมรายใหญ่สามรายที่ได้เพิ่มคำขวัญเข้าไปแล้วต่อสื่อมวลชน หลายปีต่อมา มีการรณรงค์ทำนองเดียวกัน ใช้ชื่อว่า "จงใช้ซ้ำ อย่านำไปทิ้งขว้าง!" (Recycle It, Don't Trash It!) แต่แม้เซสชันส์จะพ้นจากตำแหน่งหน้าที่ในเอฟบีไอไม่กี่ปีให้หลัง คำขวัญของเขาก็ยังปรากฏในเกมใหม่ ๆ และกลายเป็นสัญลักษณ์ประจำเกมตู้แห่งคริสต์ทศวรรษ 1990 ในสหรัฐ
ในวัฒนธรรมร่วมสมัย

มีการล้อเลียนคำขวัญนี้หลายครั้ง เช่น ในเครือข่ายเอกซ์บอกซ์ไลฟ์อาร์เคด/เพลย์สเตชัน (Xbox Live Arcade/PlayStation Network) ที่ชื่อ สกอตต์พิลกริมเวอร์ซัสเดอะเวิลด์: เดอะเกม (Scott Pilgrim vs. the World: The Game) ปรากฏข้อความ "คนชนะเขาไม่กินเนื้อกันหรอก" (Winners Don't Eat Meat) หรือในภาพยนตร์ ป่วนฮาโลกอนาคต (Futurama) มีข้อความว่า "คนชนะเขาไม่เล่นวิดีโอเกมกันหรอก" (Winners don't play video games)